**Armo Eino Antero Juntumaa**, sukunimi aik. *Juntunen* (28. heinäkuuta 1921 Oulu – 18. syyskuuta 2002 Orivesi) oli suomalainen rovasti ja Suomen kristillisen liiton kansanedustaja.

Ura
---

### Opinnot

Juntumaa pääsi ylioppilaaksi 1941, suoritti teologian erotutkinnon 1945, sai pappisvihkimyksen 1945 ja hän suoritti pastoraalitutkinnon 1949 (Oulu). Juntumaa valmistui myöhemmin teologian kandidaatiksi 1952 (Helsingin yliopisto), filosofian kandidaatiksi 1969 (Tampereen yliopisto) sekä teologian ja filosofian maisteriksi 1969.

### Pappina ja opettajana

Juntumaa oli jatkosodan aikana sotilasalivirkailijana ja sotilaspastorina. Sodan jälkeen hän oli ylimääräisenä pappina Virroilla 1945, Raahessa 1946–1947 ja Kiimingissä 1947. Hän oli Kotikasvatusyhdistyksen toiminnanjohtajana 1947–1948, Nivalan nuorisopappina 1948–1949, Muonion yhteiskoulun rehtorina 1949–1952 ja Raution kirkkoherrana 1952–1955. Tämän jälkeen Juntumaa oli Raahen opettajaseminaarissa vt. lehtorina 1954–1955 ja lehtorina 1955–1961, Raahen kirkkoherran apulaisena 1955–1961, Pirkanmaan yhteiskoulun vanhempana lehtorina 1961–1965, Tampereen Härmälän seurakunnan kirkkoherran apulaisena 1961–1965 ja Oriveden seurakunnan kappalaisena 1965–1984. Hän sai rovastin arvon 1982.

### Eduskuntatyö

Juntumaa oli Suomen kristillisen liiton kansanedustajana 1972–1983 edustaen Hämeen läänin pohjoista vaalipiiriä. Hän oli Kristillisen liiton eduskuntaryhmän puheenjohtajana 1974 ja kuului Parlamenttienvälisen liiton IPU:n Suomen ryhmän johtokuntaan. Hän oli ainoa kansanedustaja, joka äänesti tyhjää tammikuussa 1973 pidetyssä Suomen presidentin valintaa koskeneessa poikkeuslakiäänestyksessä.

### Muut luottamustoimet

Juntumaa oli presidentin valitsijamiehenä vuoden 1978 presidentinvaaleissa. Juntumaa oli myös Muonion ja Oriveden kunnanvaltuutettuna ja muun muassa Kristillisen liiton Pohjois-Hämeen piirin puheenjohtajana ja Kristillisen raittiustyön edustajiston varapuheenjohtajana.

Juntumaa oli mm. Pohjolan Partiopoikapiirin piiritoimikunnan jäsen 1958–1960 sekä Sininauhaliiton johtokunnan jäsen vuosina 1967–1971.

Teokset
-------

* *Kotikasvatusyhdistys 1907-1947: lyhyt selostus Kotikasvatusyhdistyksen toiminnasta*. Kotikasvatusyhdistys, 1947.

Yksityiselämä
-------------

### Suku

Juntumaan vanhemmat olivat postikonttorinhoitaja Eino Henrik Juntunen ja proviisori Lempi Katariina Korpikoski.

### Perhe-elämä

Juntumaa oli naimisissa vuodesta 1945 peruskoulunopettaja Helvi Tuulikki Teräksen kanssa.

Lähteet
-------

1. 1 2 3  *Suomen eduskunta: valittu 1972*. Helsinki: Valtion painatuskeskus, 1972.
2. 1 2 3 4  *Kuka kukin on 1982*, s. 309–310. Helsinki: Otava, 1982. ISBN 951-1-06659-5.
3. ↑  Häikiö, Martti: *Presidentin valinta: Miten valtionpäämiehet on Suomessa valittu, millaisiin poikkeusmenetelmiin valinnoissa on turvauduttu ja miksi presidentin toimikautta jatkettiin kokonaan ilman vaalia vuonna 1973*, s. 337–338. Porvoo: WSOY, 1993. ISBN 951-0-19058-6.
4. ↑  .aspx Antero Juntumaa *Suomen kansanedustajat*. Eduskunta.

Aiheesta muualla
----------------

* *Rakkauspakkaus: Antero Juntumaan ja Helvi Teräksen kirjeenvaihto heidän kihlausaikanaan lokakuusta 1944 heinäkuuhun 1945*. Tuntematon, Tuntematon.

Suomen Kristillisen Liiton kansanedustajat

|  |  |  |  |  |
| --- | --- | --- | --- | --- |
| 

| * n
* k
* m
Suomen Kristillisen Liiton kansanedustajat 1972–1975 |
| --- |
|  |
| Eduskuntaryhmä(4) | 
* Juntumaa
* Ronkainen
* Turunen
* Westerholm

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Suomen Kristillisen Liiton kansanedustajat 1975–1979 |
| --- |
|  |
| Eduskuntaryhmä(9) | 
* Fred
* Hautala
* Juntumaa
* Järvilehto
* Korhonen
* Majlander (1975–1978†)
* Matikkala
* Muroma
* Westerholm

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Suomen Kristillisen Liiton kansanedustajat 1979–1983 |
| --- |
|  |
| Eduskuntaryhmä(9) | 
* Almgren
* Fred
* Hautala
* Juntumaa
* Järvilehto
* Korhonen (1979–1983)
* Muroma
* Rautiainen
* Ronkainen
* Stenbäck

 |

 |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Eduskunta

 |

 |